Αντινοείς

Οι Αντινοείς (), (ο δήμος: Αντινοείων) ήταν αρχαίος οικισμός - πόλη και δήμος της Αδριανίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Αντινοείς) ονομάζονταν και οι δημότες του δήμου αυτού.

Ονομασία
Ο δήμος πήρε το όνομά του, από τον επώνυμο ήρωα Αντίνοο, (111–130), ο οποίος ήταν φίλος και ευνοούμενος του Ρωμαίου αυτοκράτορα Αδριανού. Ο Αντίνοος ήταν νέος εξαιρετικής ομορφιάς, ο οποίος πνίγηκε στα νερά του Νείλου, σε ηλικία περίπου 18 ή 19 ετών, με την πεποίθηση ότι η θυσία του αυτή θα βοηθούσε στο να παραταθεί η ζωή του προστάτη του. Συντετριμμένος από το θάνατο του, ο Αδριανός, διέταξε προς τιμήν του να στηθούν αγάλματα του Αντίνοου σε πολλά μέρη της αυτοκρατορίας του, θέσπισε αγώνες, ενώ δόθηκε και η ονομασία του Αντίνοου στην πόλη της Αιγύπτου, η οποία ιδρύθηκε από τον Αδριανό, γνωστή ως η Αντινοόπολις () ή Αντινόη ή Αντινόεια ή Αδριανούπολις Αιγύπτου,Στέφανος Βυζάντιος, "Εθνικά", (" Stephani Byzantii Ἐθνικων quæ supersunt." Gr. Edidit Anton Westermann, Λειψία 1839), [...] "Αντινόεια, πόλις Αιγύπτου, από Αντινόου παιδός. το εθνικόν Αντινοεύς. εκλήθη η πόλις και Αδριανούπολις". [...], σελ. 44. ενώ παράλληλα δόθηκε και η ονομασία στον δήμο αυτόν της αρχαίας Αθήνας.

Τοποθεσία του αρχαίου δήμου 
Ο δήμος των Αντινοείων, ο οποίος δημιουργήθηκε αποκλειστικά για να ενταχθεί στην Αδριανίδα φυλή, ήταν δήμος του Άστεως, καθώς βρισκόταν στο νέο τμήμα, που ιδρύθηκε από τον Ρωμαίο αυτοκράτορα Αδριανό, στην πόλη της αρχαίας Αθήνας,[...] "Antinoeis: (Ἀντινοείς; Antinoeís). Attic deme of the phyle  Hadrianis (IG II2 1793), which was founded in AD 126/27, probably after the death of  Antinous [2] in AD 130; it was located in that part of Athens which had been founded by  Hadrianus". [...], Lohmann, Hans (Bochum), Antinoeis αλλά σε γενικές γραμμές η ακριβής τοποθεσία του δήμου αυτού είναι άγνωστη και αβέβαιη, καθώς δεν έχει προσδιορισθεί και δεν έχει ακόμα ταυτιστεί επακριβώς.

 Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές,Αντινοε Attica (IG I-III), στην ιστοσελίδα: epigraphy.packhum.org ως μέλος της Αδριανίδας φυλής, συμμετείχε στην αρχαία Βουλή των 600, μόλις από την πέμπτη περίοδο (126/127 – 3ος αιώνας) και είναι άγνωστος ο αριθμός βουλευτών–αντιπροσώπων του δήμου.

 Οι κάτοικοι των Αντινοείων 
Ο δημότης των αρχαίων Αντινοείων ονομαζόταν Αντινοεύς.[...] "Αντινοείς: Δήμος της αρχαίας Αττικής, που ανήκε στην Αδριανίδα φυλή. Ο δήμος αυτός έγινε με τη συνένωση παλαιότερων συνοικισμών". [...] Αντινοείς Ο δήμος των Αντινοείων βρισκόταν στο νέο τμήμα, που ιδρύθηκε από τον αυτοκράτορα Αδριανό, στην πόλη της αρχαίας Αθήνας. Ο δήμος, στην πραγματικότητα, ιδρύθηκε μόλις το 126/127, μετά το θάνατο του Αντίνοου. Οι δημότες συμμετείχαν στις εορτές προς τιμήν του, γνωστές ως τα Αντινόεια.

Προσωπικότητες από τους Αντινοείς 
Υπήρξαν διάφοροι γνωστοί πολίτες από τον δήμο των Αντινοείων, όπως ο δαδούχος Διονύσιος (Πόπλιος Αίλιος) ο Αντινοεύς κ.α.Διονύσιος (Πόπλιος Αίλιος) ο Αντινοεύς, στις ιστοσελίδες: empressattica.com και atheniansproject.com του Προγράμματος «Αθηναίοι» = Athenians Project

 Δείτε επίσης 
 Αρχαία Αθήνα
 Αδριανίδα φυλή

 Παραπομπές - σημειώσεις 

Πηγές – βιβλιογραφία
Πρωτογενείς πηγές 
 Ελληνικές επιγραφές - IG Αντινοε Attica (IG I-III).

Δευτερογενείς πηγές
 Antinoeis, στην ιστοσελίδα: referenceworks.brillonline.com,
 John S. Traill: The political organization of Attica: a study of the demes, trittyes, and phylai, and their representation in the Athenian Council,“Attica”. (31 n. 18, 109 (no. 16), table 15.). Princeton: American School of Classical Studies at Athens (ASCSA), 1975, ISBN 978-0-87661-514-0
 John S. Traill: Demos and trittys. Epigraphical and topographical studies in the organization of Attica. Athenians Victoria College, Toronto 1986.
 Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630

 Εξωτερικοί σύνδεσμοι 


Κατηγορία:Δήμοι της Αρχαίας Αττικής
Κατηγορία:Αρχαία Αθήνα